પાટણની પચ્ચિમ દિશાના દરવાજાનુ નામ ‘કનસડો દરવાજો’ છે. તેના માટે એવુ કહેવાય છે કે.. અલ્લઔદ્દીનના લશ્કરે પાટણ ઉપર ચડાઈ કરીને કર્ણને હરાવ્યો. ત્યારે આ કર્ણદેવ વાઘેલા તેની સ્ત્રી સાથે આ દરવાજાથી સર્યો ગયો. તેથી આ દિશાના દરવાજાને ‘કર્ણસર્યો’ નામ આપ્યુ. સમય જતા કર્ણસર્યોનુ ‘કનસડો’ નામ ઉતરી આવ્યુ. તેના માટે બિજો તર્ક એવો છે કે.. રાજા કર્ણદેવ વાઘેલાએ ‘કર્ણમેરુ પ્રસાદ’ અણહીલપુરમાં બંધાવ્યો હતો. કદાચ કર્ણમેરુ પ્રસાદ જવાનો રસ્તો આ દરવાજાની દિશામાં હોય તેવો તર્ક કરી શકાય. ટૂંકમાં આ દરવાજાનુ નામ કર્ણદેવ સાથે સંકળાયેલ છે.